CELEX: 32014D0285
Language: et
Date: 2014-05-13 00:00:00
Title: 2014/285/ÜVJP: Poliitika- ja julgeolekukomitee otsus EUTM Mali/2/2014, 13. mai 2014 , millega kiidetakse heaks kolmandate riikide panus Mali relvajõudude väljaõppe toetamiseks läbiviidavale Euroopa Liidu sõjalisele missioonile (EUTM Mali)

17.5.2014   
            
            
               ET
            
            
               Euroopa Liidu Teataja
            
            
               L 147/70
            
         POLIITIKA- JA JULGEOLEKUKOMITEE OTSUS EUTM MALI/2/2014,
   13. mai 2014,
   millega kiidetakse heaks kolmandate riikide panus Mali relvajõudude väljaõppe toetamiseks läbiviidavale Euroopa Liidu sõjalisele missioonile (EUTM Mali)
   
      (2014/285/ÜVJP)
   
   POLIITIKA- JA JULGEOLEKUKOMITEE,
   võttes arvesse Euroopa Liidu lepingut, eriti selle artikli 38 kolmandat lõiku,
   võttes arvesse nõukogu 17. jaanuari 2013. aasta otsust 2013/34/ÜVJP, mis käsitleb Mali relvajõudude väljaõppe toetamiseks läbiviidavat Euroopa Liidu sõjalist missiooni (EUTM Mali), (1) eriti selle artikli 8 lõiget 2,
   ning arvestades järgmist:
   
               (1)
            
            
               Vastavalt otsuse 2013/34/ÜVJP artikli 8 lõikele 2 volitas nõukogu poliitika- ja julgeolekukomiteed tegema asjakohaseid otsuseid kolmandate riikide pakutava osaluse vastuvõtmise kohta.
            
         
               (2)
            
            
               Tulenevalt ELi missiooni ülema soovitusest Gruusia, Moldova Vabariigi ja Montenegro panuste kohta ning Euroopa Liidu Sõjalise Komitee nõuannetest, tuleks Gruusia, Moldova Vabariigi ja Montenegro panused vastu võtta.
            
         
               (3)
            
            
               Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ega rakendamises,
            
         ON VASTU VÕTNUD KÄESOLEVA OTSUSE:
   Artikkel 1
   1.   Gruusia, Moldova Vabariigi ja Montenegro panused Mali relvajõudude väljaõppe toetamiseks läbiviidavale Euroopa Liidu sõjalisele missioonile (EUTM Mali) kiidetakse heaks ning neid käsitatakse olulistena.
   2.   Gruusia, Moldova Vabariik ja Montenegro vabastatakse rahalise toetuse maksmisest EUTM Mali eelarvesse.
   Artikkel 2
   Käesolev otsus jõustub selle vastuvõtmise kuupäeval.
   
      Brüssel, 13. mai 2014
      
         
            Poliitika- ja julgeolekukomitee nimel
         
         
            eesistuja
         
         W. STEVENS
      
   
   
      (1)  ELT L 14, 18.1.2013, lk 19.